钦定古今图书集成/理学汇编/文学典/第173卷 > 徐师曾文体明辩 > 《上注制旨连珠表》梁·沈约
## 钦定古今图书集成/理学汇编/文学典/第173卷 > 徐师曾文体明辩 > 《上注制旨连珠表》梁·沈约

窃寻《连珠》之作，始自子云。放《易》象论，动模经诰，班固
谓之命世，桓伊以为绝伦。“连珠”者，盖谓辞句连续，互
相发明，若珠之结琲也。虽复金镳互骋，玉《并驱》《妍
媸》优劣，参差相间。翔禽伏兽，易以心威；守株胶瑟，难
与适变。水镜芝兰，随其所遇；“明珠”燕石，贵贱相悬。

《文心雕龙》：“扬雄覃思文阁，碎文琐语，肇为《连珠》。”
《文章缘起》：“《连珠》，扬雄作。”

《三辅决录》：赵。〈阙〉拟前代连珠之书四十章上之。
《南齐书沈𬴊士传》：“𬴊士隐居馀干吴差山，讲经教授，
从学者数十百人，各营屋宇，依止其侧。𬴊士重陆机
《连珠》，每为诸生讲之。”

《梁书丘迟传》：“高祖著《连珠》，诏群臣继作者数十人，迟
文最美。”

名山藏。嘉靖中，帝修斋醮，诸王争遣使进香。郑王厚
烷则不使，而独作《四箴》、十《连珠》以讽切。帝四箴，曰居
敬，曰穷理，曰《克己》，曰《存诚》。其《连珠》十篇曰：“臣闻连城
之璧，不付于拙工；千里之骥，必托之善御。是以修身
者以损德为忧，保国者以失贤为虑。臣闻如砥之途，
人以为邪径；弥天之语，人以为上乘。是以孔孟之门
无人，而异端杂起；尧舜之世既远，而治道难兴。臣闻
衣食足而民富，礼文衰而训靡，是以农桑必盛于风
俗之始，彝伦必明于教学之时。臣闻百口言善，所以
尊侈；一心询过，所以希天。然则谀舌易巽，苦心难便，
是以尧畴咨而裕，受拒谏而骞。臣闻水满易溢，月盈
易亏，是以守谦者不挟德而侮，去患者不俟祸而追。”
臣闻“竭民脂而作无益者，世不知惜，长国家而损下
利者，士谓非忠。然则民饥而君无独富，农足而国不
能凶。是以爱民则福锡于邦址，虐下则祸起于舟中。”
臣闻文公简礼，《春秋》加贬；邹衍系狱，夏月飞霜。然则
不诚获戾，罔察罹殃。是以畏威者克谨天戒，敬祖者
率由旧章。臣闻商鞅尚法，秦旋踵以亡；仲尼行仁，鲁
三月而治。是以万类取足，得众尚于用宽；百姓无匮，
求仁先于近譬。臣闻“临春于阁，陈祸以盈；步虚于城，
宋室将毁。”是以成汤宽仁，不声色是亲；放勋恭让，不
茅茨为耻。臣闻“被衣寒体，充食馁腹，民日惟忧；耕田
南亩，凿井西邻，人日惟怿。然则与以惠者欲其知，乐
以利者忘其力，是以熙皞而王者之为，驩虞而霸者
之策。”既奏，帝大怒，下郑使狱中。手诏曰：“前宗室有谤
讪者，置不治，兹复效尤。王今之西伯也，欲为为之。”厚
烷谢罪，罪其长史

《太平御览·隋志》曰：梁武《连珠》一卷，沈约注。约谓“金镳
互骋玉。”并驰。
又《唐文志》曰：“谢灵运《连珠集》五卷。”

《丹铅总录》：“《北史李先传》：‘魏帝召先读韩子《连珠论》二
十二篇’。”韩子，韩非子。韩非书中有连语，先列其目而
后著其解，谓之“连珠。”据此，则连珠之体兆于韩非。任
昉《文章缘起》谓连珠始于扬雄，非也。

《潜确类书》：“喻美辞丽曰连珠。